CELEX: 62011CN0128
Language: et
Date: 2011-03-14 00:00:00
Title: Kohtuasi C-128/11: Eelotsusetaotlus, mille on esitanud Bundesgerichthof (Saksamaa) 14. märtsil 2011 — UsedSoft GmbH versus Oracle International Corp.

2.7.2011   
            
            
               ET
            
            
               Euroopa Liidu Teataja
            
            
               C 194/8
            
         Eelotsusetaotlus, mille on esitanud Bundesgerichthof (Saksamaa) 14. märtsil 2011 — UsedSoft GmbH versus Oracle International Corp.
   (Kohtuasi C-128/11)
   2011/C 194/11
   Kohtumenetluse keel: saksa
   
      Eelotsusetaotluse esitanud kohus
   
   Bundesgerichthof
   
      Põhikohtuasja pooled
   
   
      Kaebuse esitaja: UsedSoft GmbH
   
      Vastustaja: Oracle International Corp.
   
      Eelotsuse küsimused
   
   
               1.
            
            
               Kas see, kes saab tugineda arvutiprogrammi koopia levitamisõiguse ammendumisele, on „arvutiprogrammi õiguspäraselt omandanud isik” direktiivi 2009/24/EÜ (1) artikli 5 lõike 1 tähenduses?
            
         
               2.
            
            
               Kui vastus esimesele küsimusele on jaatav: kas direktiivi 2009/24/EÜ artikli 4 lõike 2 esimese lausepoole kohaselt ammendub arvutiprogrammi koopia levitamisõigus, kui arvutiprogrammi omandanud isik on selle valmistanud õiguste omaniku loal Internetist programmi allalaadimisega?
            
         
               3.
            
            
               Kui vastus ka teisele küsimusele on jaatav: kas see, kes on soetanud „kasutatud” tarkvaralitsentsi, saab programmi koopia tegemisel „arvutiprogrammi õiguspäraselt omandanud isikuna” tugineda direktiivi 2009/24/EÜ artikli 5 lõike 1 ja artikli 4 lõike 2 esimese lausepoole kohaselt arvutiprogrammi koopia, mille on esimene soetaja valmistanud õiguste omaniku loal Internetist programmi allalaadimisega, levitamise õiguse ammendumisele, kui esimene soetaja on oma programmi koopia ära kustutanud või seda enam ei kasuta?
            
         
      (1)  Euroopa Parlamendi ja nõukogu 23. aprilli 2009. aasta direktiiv 2009/24/EÜ arvutiprogrammide õiguskaitse kohta (ELT 2009, L 116, lk 16).